b'\n_START_ARTICLE_\nNuskova\n_START_SECTION_\nLega in zna\xc4\x8dilnost kraja\n_START_PARAGRAPH_\nN\xc3\xbaskova, (v N\xc3\xbaskovi, n\xc3\xbaskovski, N\xc3\xbaskov\xc4\x8darje) je razlo\xc5\xbeeno, deloma obcestno naselje. Spada v tri lege - te so dolinsko, pobo\xc4\x8dno in slemensko v sz. delu Gori\xc4\x8dkega. Jedro z avtobusno postajo, gostilno in kapelo svete Trojice je Srednja Gasa (v Srednji Gasi, iz Srednje Gase). Kraj ceste iz Gornjih Slave\xc4\x8d je zaselek Z\xc3\xa1lo\xc5\xbee (v Z\xc3\xa1lo\xc5\xbeah, iz Z\xc3\xa1lo\xc5\xbe); na zahodnem pobo\xc4\x8dju je zaselek N\xc3\xbaskovske R\xc3\xa1jse (v N\xc3\xbaskovskih R\xc3\xa1jsah, iz N\xc3\xbaskovskih  R\xc3\xa1js). V vasi je tudi binko\xc5\xa1tna cerkev._NEWLINE_Spada pod Krajinski park Gori\xc4\x8dko. Vas le\xc5\xbei na nadmorski vi\xc5\xa1ini 253 m, Blizu nje je osem izvirov slatine, ki so deloma zaprti, deloma odprti. Skozi vas te\xc4\x8de re\xc4\x8dica Ledava. _NEWLINE_Prst ob Ledavi je pe\xc5\xa1\xc4\x8dena, na zahodnem pobo\xc4\x8dju ilovnata ali lapornata, na slemenih pa prodnata. Me\xc5\xa1ani gozdovi so le ob slave\xc4\x8dki meji, drugod pa so njive in travniki. Polj\xc5\xa1\xc4\x8dine, ki jih pridelujejo so: p\xc5\xa1enica, koruza, krompir, krmne rastline. Ob hi\xc5\xa1ah so sadovnjaki in brajde s hibridno trto. Med sadnim drevjem prevladuje jablane in slive.\n_START_SECTION_\nKapela svete Trojice, Nuskova\n_START_PARAGRAPH_\nKapela iz 1925 z visokim zvonikom s strmo streho ter profilacijo na vogalih, okoli oken na zatrepu in pod streho, predstavlja pomemben poudarek v va\xc5\xa1kem sredi\xc5\xa1\xc4\x8du. Stoji severno od glavne ceste Roga\xc5\xa1ovci - Kuzma. Na njej je posebnost - zatrep, lesen trikoten vrh stene pod streho na o\xc5\xbeji strani stavbe.\n_START_SECTION_\nIzvir mineralne vode v Nuskovi\n_START_PARAGRAPH_\nVeliko obiskovalcev obi\xc5\xa1\xc4\x8de izvir mineralne vode v Nuskovi (lokacija: 46.810521\xc2\xb0N 16.025228\xc2\xb0E). Mineralno vodo lahko tudi poskusite, vendar za ve\xc4\x8dino nima prijetnega okusa, saj vsebuje veliko \xc5\xbeeleza in ostalih mineralov. Voda je primerna za osebe s problemom slabokrvnosti._NEWLINE_Naravni izvir mineralne vode v Nuskovi se omenja v zgodovini Prekmurja \xc5\xa1ele leta 1900, sicer pa je bil poznan \xc5\xbee prej, saj so prebivalci Sotine, Serdice, Gornjih Slave\xc4\x8d in Kuzme nosili pitno mineralno vodo na domove \xc5\xbee veliko prej. Obnovljen je bil leta 1962 (postavljen steber). V tak\xc5\xa1ni obliki se nahaja \xc5\xa1e danes, le da je njegova okolica \xc5\xa1e prijaznej\xc5\xa1a do obiskovalca, ki ga na to lokacijo pripelje tabla. Na tabli so na voljo vse potrebne informacije v zvezi z vrelcem, ob vrelcu pa je pod slamnato streho urejeno tudi po\xc4\x8divali\xc5\xa1\xc4\x8de za pohodnike in kolesarje ._NEWLINE_Izviri mineralnih voda (vsebujejo nad 1g/l raztopljenih mineralnih snovi ali nad 1g/l prostega plina CO\xe2\x82\x82) se sicer pojavljajo v severovzhodnem delu Slovenije. Velika gostota naravnih ali delno ohranjenih izvirov je ostala samo \xc5\xa1e v osrednjem delu \xc5\xa0\xc4\x8davnice in delu Kapelskih goric, na obmo\xc4\x8dju reke Ledave.'